Keväällä (Favén)
Leivoset lentävät,
 Kerttuset kilvan
 Lauluja laskevat, kaikk’ ilma soi.
 Lammikot läikkävät,
 Aurinko ilman
 Lämmitti, nurmikko taas vihannoi.

 Pääskyset kaukaiset
 Vierahat täällä
 Pienoset pesänsä rakentavat.
 Kätköistä kukkaset
 Nyt kevätsäällä
 Nousevat, tuoksuen loistelevat.

 Pois suru, kaipaus
 Rinnasta heitä,
 Jäät sydämestäsi hautua suo.
 Luojamme rakkaus
 Etsivi meitä
 Kun sulon Suomehen taas suvi tuo.

A[ugust]. F[av]–én.

Lähde: Tampereen Sanomat 10.5.1879.

August Favén
Runot
Tampereen Sanomat
1879